OzLabs/hebrew-wiki-articles huggingface dataset:
היום האחרון של הדינוזאורים

שחזור של פגיעת ה[[אסטרואיד הגדול בכדור הארץ, ליד יוקטן.]]
התנגשות הדינוזאורים (באנגלית: Last Day of the Dinosaurs) היא תוכנית טלוויזיה פלאונטולוגית בת פרק אחד ששודרה בערוץ דיסקברי ב-28 באוגוסט 2010. התוכנית מבוססת על תוכנית דומה, התנגשות הדינוזאורים ששודרה בסוף 2009.

התוכנית מציגה את אותם הדינוזאורים שהופיעו בתוכנית הקודמת, עם מעט הבדלים קטנים. היא עוסקת בהכחדת הקרטיקון הגדולה שחלה לפני 66 מיליון שנה ומציגה מספר דינוזאורים ברחבי העולם, כמה רגעים לפני ההתנגשות הגדולה, בהתאם לתאוריית אלווארז. קריין הסדרה הוא השחקן ביל מונדי.

==התוכנית==
לפני 66 מיליון שנה בקולומביה הבריטית, טירנוזאורוס מקנן ושומר על צאצאיו, אך ברגע של הסחת דעת מגיע קוואצלקואטלוס גדול ומצליח לשדוד את הביצים הפגיעות. האב קולט את הטורף רק כשביצה אחת נותרת ורודף אחרי הפטרוזאור ביער. הוא מצליח לנשוך את רגלו, אך הפטרוזאור מצליח להימלט. זוג טריצרטופסים יריבים נלחמים על בן זוג לצד אנקילוזאורוס. המפסיד מביניהם נקלע למארב של טירנוזאורים ונהרג בידיהם. בינתיים במונגוליה זוג פרטי זאורורניתוידיז מצליחים לטרוף פרט של כארונוזאורוס, לאחר שגנבו ביצים מחבריו.

במקסיקו עדר אלמוזאורוסים נודדים למכתש, בו הם מטילים ביצים. באותו הזמן אסטרואיד עצום מתנגש בכדור הארץ ויוצר פיצוץ אדיר אשר מכלה את כל הדינוזאורים הקרובים שנשרפים חיים, בטמפרטורה של מעל 600 מעלות וגם את מרבית הביצים. הפיצוץ מגיע תוך זמן קצר צפונה וגורם לרעידת אדמה שהורגת טריצרטופסים ואנקילוזאורים עם אפר לוהט ההורג את כל הפטרוזאורים ויוצר מכת ברק קטלנית. המוני יצורים נאלצים לברוח משריפות שפורצות באזור והטירנוזאורוסים ניזונים מהגופות השרופות שבדרך. נוצר אפר שחוסם את אור השמש והורג את כל הצמחים.

לאחר 45 דקות מהפיצוץ, הוא יוצר סופות חול קטלניות במונגוליה ומשמיד כמה כארונוזאורוסים. פרט כארונוזאורוס אחד שורד במערה לצידם של זאורורניתוידיזים. לאחר שהסופה שוככת מעט הם מנסים לצד את הפרט ששרד. כשאחד הזאורורניתוידיזים רוכן מעליו ועומד לנשוך אותו, הוא מפיל אותו ונופל ומועך אותו למוות. הזאורורניתוידיז היחיד ששרד בורח ובקרוב מת ברעב כשבור המים באזור מורעל.

עדר טריצרטופסים נודד בחיפוש מזון עד לערוץ, אשר מוביל אותם לאי מיובש, בו עדיין ישנם צמחים חיים. העדר מתקרב לשם אך במהרה צונאמי גדול מטביע את כל הדינוזאורים שבו. רק טריצרטופסים שנשארו על היבשת לצד אנקילוזאורים וטירנוזאורוסים רעבים שורדים.

לאחר חודש וחצי נראים רק טריצרטופס ואנקילוזאורוס אחד שגוועים יחד. טירנוזאורוס בודד שמתקרב אליהם נלחם בטריצרטופס ונושך אותו בצוואר ואז נלחם באנקילוזאורוס, מגלגל אותו על הגב והורג אותו. הטירנוזאורוס לא נזהר ומשופד למוות על קרני הטריצרטופס. במקסיקו מתברר שביצה בודדת של אלמוזאורוס הצליחה לבקוע ולשרוד אך היא חיה לבדה ללא יכולת להתרבות. רק יצורים קטנים יותר ששרדו את הפיצוץ, כמו יונקים, עופות, דגים וזוחלים קטנים מצליחים לשרוד. עוברות 3 שנים עד שהשמש חוזרת לזרוח ואז מתחיל עידן חדש: עידן היונקים, הקנוזואיקון.

==ראו גם==
*התנגשות הדינוזאורים - תוכנית דומה, עליה התבססה תוכנית זו

== קישורים חיצוניים ==

קטגוריה:ערוץ דיסקברי
קטגוריה:סרטי תעודה על דינוזאורים
משוואה ממעלה שישית

שורשים ממשיים (חותכים את ציר x) ו-5 נקודות קריטיות.]]
משוואה ממעלה שישית היא משוואה מהצורה <math>ax^6+bx^5+cx^4+dx^3+ex^2+fx+g=0</math>, כאשר <math>a \neq 0</math> והמקדמים <math>a, b, c, d, e, f, g</math> יכולים להיות מספרים שלמים, מספרים רציונליים, מספרים ממשיים, מספרי מרוכבים או, באופן כללי יותר, איברים של כל שדה.

פונקציה ממעלה שישית היא פונקציה המוגדרת על ידי פולינום ממעלה שישית. משום שיש להן מעלה זוגית, היא דומה מבחינה גרפית לפונקציה ממעלה רביעית. עם זאת, לפונקציה ממעלה שישית עשויים להיות נקודות קיצון מקומיות נוספות. נגזרת של פונקציה ממעלה שישית היא פונקציה ממעלה חמישית.

מאחר שפונקציה ממעלה שישית על ידי פולינום ממעלה זוגית, יש לה את אותו הגבול כאשר הארגומנט הולך לאינסוף חיובי או שלילי. אם המקדם המוביל <math>a</math> הוא חיובי, אז הפונקציה עולה לפלוס אינסוף משני הצדדים ולכן לפונקציה יש מינימום גלובלי. כמו כן, אם <math>a</math> שלילי, הפונקציה יורדת עד מינוס אינסוף משני הצדדים ולכן יש לה מקסימום גלובלי.

== פתרון ==
כמה משוואות ממעלה שישית, כמו <math>ax^6 + dx^3 + g = 0</math> ניתנות לפתרון באמצעות רדיקלים, אבל משוואות אחרות לא ניתנות לפתרון. בשנת 1824 הוכיח נילס הנריק אבל כי אין פתרון כללי באמצעות רדיקלים למשוואה ממעלה חמישית ומעלה. שנים ספורות לאחר מכן מצא אווריסט גלואה אפיון מלא של כל המשוואות הפולינומיות שניתנות לפתרון באמצעות רדיקלים: אלו המשוואות שחבורת גלואה המתאימה להן היא חבורה פתירה. מחקרים אלו הולידו את תורת גלואה ואת תורת החבורות. גלואה פיתח טכניקות לקביעה האם משוואה נתונה ניתנת לפתרון על ידי רדיקלים. מתורת גלואה נובע כי משוואה ממעלה שישית ניתנת לפתרון במונחים של רדיקלים, אם ורק אם חבורת הגלואה שלה נמצאת בחבורה מסדר 48, המייצבת חלוקה של קבוצת השורשים לשלוש תת-קבוצות של שני שורשים, או חבורה מסדר 72 המייצבת חלוקה של מערכת השורשים לשתי תת-קבוצות של שלושה שורשים. קיימות נוסחאות כדי לבדוק כל מקרה, ולחשב את השורשים, במקרים שהמשוואה ניתנת לפתרון. ב-1867 (בעקבות עבודתו של הרמיט על משוואה ממעלה חמישית), הראה Joubert שכל הרחבת שדות ספרבילית מממד 6, במאפיין שאינו 2, נוצרת על ידי איבר המקיים משוואה מהצורה <math> x^6+bx^4+cx^2+d(x+1)</math>. 

משוואה כללית ממעלה שישית ניתנת לפתרון במונחים של פונקציות קמפה דה פרייט. ישנן משוואות ממעלה שישית הניתנות לפתרון על ידי פונקציה היפרגאומטרית כללית במשתנה אחד, באמצעות הגישה של פליקס קליין לפתרון משוואה ממעלה חמישית.

== דוגמאות ==
, שנחקרה בעבודה הראשונית על מנוע הקיטור, היא משוואה ממעלה שישית עם שני משתנים.

אחת השיטות לפתרון משוואה מעוקבת כוללת שינוי במשתנים כדי להשיג משוואה ממעלה שישית, שמשתניה ממעלות 6, 3 ו-0 בלבד. בדרך זו, ניתן לפתור אותה כמו משוואה ריבועית.

==ראו גם==
* פונקציה מעוקבת

== הערות שוליים ==

קטגוריה:פולינומים
קטגוריה:תורת גלואה
קטגוריה:משוואות פולינומיות
קטגוריה:דפים עם תרגומים שלא נסקרו
קטגוריה:בעיות לא פתירות במתמטיקה
דאצ'יה דוקר

דאצ'יה דוקר (באנגלית: Dacia Dokker) היא מכונית מסחרית מתוצרת יצרנית הרכב הרומנית דאצ'יה אשר מיוצרת משנת 2012 ועד היום על ידי חברות בת של קונצרן הרכב הצרפתי רנו: "Renault Argentina" ו-"Renault Tanger Méditerranée" ברישיון "דאצ'יה".

==ארצות ייצור==
* ארגנטינה - על ידי "Renault Argentina" .
* מרוקו - על ידי "Renault Tanger Méditerranée" .

==תצורות==
* מיניוואן - 4 דלתות
* מיניוואן - 5 דלתות
* מסחרית - 4 דלתות
* טנדר - 2 דלתות

==דגמי מנועים==
===2012–2015===
* "MPI 85"
* "MPI LPG 85" (הורכב בין השנים 2014–2015)
* "TCe 115" (הורכב בין השנים 2013–2015)
* "dCi 75 eco2"
* "dCi 90 eco2"

===2015–2018===
* "SCe 100"
* "SCe 100 LPG"
* "SCe 110 LPG"
* "TCe 115"
* "dCi 75"
* "Blue dCi 75" (מורכב משנת 2018)
* "dCi 90"
* "Blue dCi 95" (מורכב משנת 2018)

==בישראל==
דגמי "דאצ'יה דוקר משווקים בישראל. מחיר היחידה 95,990 ש"ח, לדגם 1.5 ליטר טורבו דיזל, נכון לינואר 2019.

==אבזור (רמת Ambiance)==

===בטיחות אקטיבית ופסיבית===

== תמונות ==
<gallery mode="packed" heights="130">
קובץ:Dacia Dokker LAEVA ABI duty vehicle.jpg | "דאצ'יה דוקר" - מסחרית
קובץ:Dacia Dokker Van pas przedni.jpg | "דאצ'יה דוקר" - מסחרית
קובץ:Dacia Dokker Van tył.jpg | "דאצ'יה דוקר" - מסחרית
קובץ:Dacia - Dokker - Mondial de l'Automobile de Paris 2012 - 002.jpg | "דאצ'יה דוקר", שנת 2012
קובץ:Dacia - Dokker - Mondial de l'Automobile de Paris 2012 - 001.jpg | "דאצ'יה דוקר", שנת 2012
קובץ:2012 Dacia Dokker 1.5 dCI rear.JPG | "דאצ'יה דוקר", שנת 2012
קובץ:Dacia Dokker en Valencia.jpg | "דאצ'יה דוקר"
קובץ:Dacia Dokker Stepway - Mondial de l'Automobile de Paris 2014 - 002.jpg | "דאצ'יה דוקר", דגם "Stepway", שנת 2014
קובץ:Dacia Dokker Stepway - Mondial de l'Automobile de Paris 2014 - 005.jpg | "דאצ'יה דוקר", דגם "Stepway", שנת 2014
קובץ:2014-03-04 Geneva Motor Show 1271.JPG| "דאצ'יה דוקר", שנת 2014
| "רנו דוקר" המשטרה הלאומית של אוקראינה
</gallery>

==ראו גם==
* דאצ'יה
* דאצ'יה סנדרו

==קישורים חיצוניים==

==הערות שוליים==

קטגוריה:מכוניות מסחריות
קטגוריה:מיניוואנים
קטגוריה:דגמי מכוניות שהושקו ב-2012
דוקר
קטגוריה:כלי רכב המיוצרים ברומניה
קטגוריה:כלי רכב המיוצרים במרוקו
קטגוריה:כלי רכב המיוצרים בארגנטינה
דוד באטוויניק

דוד באָטוויניק (יידיש, קרי: בוֹטוִויניק, נכתב גם בוטביניק; באנגלית: David Botwinik; 12 בדצמבר 1920 – 9 בפברואר 2022) היה מלחין מוזיקת יידיש ומורה למוזיקה יהודי-קנדי יליד פולין.

==ביוגרפיה==
באטוויניק נולד בשנת 1920 בעיר וילנה שבפולין (כיום בירת ליטא). בגיל 12 החל את לימודיו בקונסרבטוריון "יידישער מוזיק" בעירו. לאחר סיום מלחמת העולם השנייה התיישב בלודז'. מאוחר יותר למד בקונסרבטוריון למוזיקה סנטה צ'צ'יליה שברומא. ב-1956 היגר למונטריאול ועבד כמורה למוזיקה ומנהל מקהלה בבית הספר היהודי "פרץ" ובתלמוד תורה. לתקופה קצרה פרסם את כתב העת "דר נייער דור" ("הדור החדש") ואת העיתון הסאטירי "שמייזר" ("המצליף").

ב-2010 יצא לאור ספרו "משואה לחיים" (ביידיש: פון חורבן צום לעבען), בהוצאת הליגה ליידיש (ניו יורק). ספר זה מכיל 56 יצירות מקוריות, כולל שירי שואה ביידיש, שירי ילדים וקומפוזיציות מקהלות, עם שירים של משוררים שונים, חלקם של באָטוויניק עצמו. בשנת 2017 יצא לאור תקליטור המכיל 15 שירים תחת הכותרת "משואה לחיים": שירי אמנות ביידיש. בתקליטור מופיעים, בין היתר, הזמרים ליסה וילסון, ג'ון פקרד, איאן דנולפו ולואי דנטו.

באטוויניק נפטר ב-9 בפברואר 2022.

== לקריאה נוספת ==
* מחורבן לחיים (חורבן צום לעבען) מאת דוד באָטוויניק, בהוצאת הליגה ליידיש (ניו יורק) - ביוגרפיה, 
* [http://www.worldcat.org/oclc/646167730 דף הספר "מחורבן לחיים" ביידיש, ב-worldcat.org]
* [http://www.worldcat.org/oclc/982297338 דף נוסף של הספר "מחורבן לחיים" ביידיש, ב-worldcat.org]
* [http://holocaustmusic.ort.org/memory/yiddish/david-botwinik/ ביוגרפיה של דוד באָטוויניק]
* [https://www.yiddishbookcenter.org/collections/oral-histories/interviews/woh-fi-0000215/david-botwinik-2011 THE YIDDISH BOOK CENTER'S Wexler Oral History Project] - עדות וידאו של באטוויניק ביידיש במונטריאול, 2011.
* [http://www.botwinikmusic.com/old/index.htm אתרו של באטוויניק] 

==קישורים חיצוניים==
* [https://www.yadvashem.org/yv/he/exhibitions/music/after_holocaust_khlutsim_lid.asp שיר החלוצים] - מילים: שמרקה קצ'רגינסקי. מנגינה: דוד באָטוויניק. באתר יד ושם
* 

קטגוריה:יוצרים יידישאים
קטגוריה:יהודים ליטאים
קטגוריה:יהודים פולנים
קטגוריה:אנשי חינוך יהודים קנדים
קטגוריה:מלחינים יהודים קנדים
קטגוריה:משוררים יהודים קנדים
קטגוריה:עורכי עיתונים יהודים קנדים
קטגוריה:מהגרים מפולין לקנדה
קטגוריה:קנדים שנולדו ב-1920
קטגוריה:קנדים שנפטרו ב-2022
אולדסמוביל אלרו

אולדסמוביל אלרו (באנגלית: Oldsmobile Alero) היא מכונית משפחתית גדולה מתוצרת חטיבת הרכב אולדסמוביל בקונצרן הרכב האמריקאי ג'נרל מוטורס, אשר יוצרה בין אפריל 1998 ל-29 באפריל 2004.

==תצורות "אולדסמוביל אלרו"==

* 4 דלתות - סדאן.
* 2 דלתות - קופה.

==דרגות גימור "אולדסמוביל אלרו"==
* "GX" - גימור בסיסי.
* "GL" - דרגת גימור ביניים, מחולקת ל-3 תת-קבוצות: 1, 2, 3.
* "GLS" - דרגת גימור מהודרת.
=="אולדסמוביל אלרו"==
* 5 נוסעים.
* מנוע קדמי רוחבי.
* מנוע הנעה קדמית.
* מנוע קירור מים.
* מכל דלק - 53.4 ליטר.

==מכירות==
* 142,242 יחידות - שנת 1999.
* 137,140 יחידות - שנת 2000.
* 129,726 יחידות - שנת 2001.
* 98,979 יחידות - שנת 2002.
* 109,773 יחידות - שנת 2003.
* 79,796 יחידות - שנת 2004.

== תמונות ==
<gallery mode="packed" heights="120"; gallery caption="קופה">
קובץ:Oldsmobile Alero GL Coupe.JPG | "אולדסמוביל אלרו" דגם "GL" - קופה
קובץ:Oldsmobile-Alero-coupe.jpg | "אולדסמוביל אלרו" - קופה
קובץ:Alero-OSV-Oldsman.JPG | "אולדסמוביל אלרו" - קופה
קובץ:Alero Coupe 1999-2004.jpg | "אולדסמוביל אלרו" - קופה
</gallery>

<gallery mode="packed" heights="80"; gallery caption="סדאן">
קובץ:Oldsmobile Alero sedan rear 6.15.18.jpg | "אולדסמוביל אלרו", 4 דלתות
קובץ:OLDSMOBILE Alero.jpg | "אולדסמוביל אלרו", 4 דלתות
קובץ:Green alero.jpg | "אולדסמוביל אלרו", 4 דלתות
קובץ:2009-03-11 White Oldsmobile Alero SB on N Gregson St in Durham.jpg | "אולדסמוביל אלרו", 4 דלתות
קובץ:Olds Alero 2002.jpg | "אולדסמוביל אלרו", 4 דלתות, שנת 2002
קובץ:Olds-Alero-sedan.jpg | "אולדסמוביל אלרו", 4 דלתות
</gallery>

==ראו גם==
* אולדסמוביל
* אולדסמוביל אינטריגו
* אולדסמוביל אורורה 

==קישורים חיצוניים==

* [http://www.gm.com/owner-assistance/oldsmobile.html אתר אולדסמוביל]

==הערות שוליים==

קטגוריה:דגמי מכוניות שהושקו ב-1998
קטגוריה:מכוניות משפחתיות גדולות
קטגוריה:מכוניות קופה
קטגוריה:מכוניות אמריקאיות
אלרו
הבנק המרכזי של מצרים

הבנק המרכזי של מצרים (בערבית: البنك المركزي المصري; באנגלית: Central Bank of Egypt; ראשי תיבות: CBE) נוסד ב-1961 ומפקח על המדיניות המוניטרית במצרים. נגיד הבנק הנוכחי הוא טארק עאמר.

==תפקידי הבנק==
* הענקת רישיון הפעלה לסניפי הבנקים השונים ופיקוח עליהם
* גיבוש ומימוש מדיניות בנקאית, המוניטרית ואשראי
* הנפקת שטרות של הלירה המצרית
* הסדרה וניהול של רזרבות הזהב השייך למצרים
* הסדרה וניהול של שוק המט"ח במצרים
* הסדרת מערכת התשלומים
* הסדרת התשלומים הבינלאומיים למדינות אחרות

== נגידי הבנק ==
רשימת נגידי הבנק משנת 1951-הווה: <ref></ref>
{| class="wikitable centered"
!שם
!שנים
|-
|אחמד זאכי
|1951–1952
|-
|מוחמד פקרי
|1952–1955
|-
|אחמד זאכי
|1956–1957
|-
|עבד אל-ג'ליל אל עֹמְרִי
|1957–1960
|-
|עבד אל-חכים אל ריפאעי
|1960–1964
|-
|אחמד זנדו
|1964–1967
|-
|אחמד נזמי
|1967–1971
|-
|אחמד זנדו
|1971–1976
|-
|מוחמד איברהים
|1976–1982
|-
|מוחמד שלבי
|1982–1985
|-
|עלי נג'ם
|1985–1986
|-
|מחמוד חאמד
|1986–1993
|-
|אסמאעיל חסן
|1993–2001
|-
|מוחמד אבו אל-עיון
|2001–2003
|-
|פארוק אל אוקדה 
|2003–2013
|-
|הישאם רמז
|2013–2015
|-
|טארק חסן עאמר
|2015–הווה
|-
|}

== קישורים חיצוניים ==

* 

==הערות שוליים==

מצרים
קטגוריה:מצרים: כלכלה
קטגוריה:קהיר
קטגוריה:מצרים: מבנים
גביע המדינה בכדורסל 1981/1982

גביע המדינה בכדורסל לעונת 1981/1982 היא התחרות ה-22 מאז היווסדו של המפעל.

מכבי תל אביב זכתה בגביע המדינה ה-19 בתולדותיה, לאחר ניצחון בגמר על הפועל רמת גן.

== סיבוב ראשון ==
{| class="wikitable"
!קבוצה א'
!תוצאה
!קבוצה ב'
|-
|הפועל אור יהודה
|105-74
|הפועל רמת גן
|-
|מכבי רמת גן
|46-72
|מכבי פתח תקווה
|-
|מכבי קריית מוצקין
|66-65
|מכבי חיפה
|-
|הפועל קריית גת/אשקלון
|74-78
|אליצור תל אביב
|-
|הפועל מעוז חיים בקעת בית שאן
|97-60
|הפועל עפולה/ העמק
|-
|הפועל גן שמואל
|62-78
|אליצור נתניה
|-
|הפועל תל אביב
|85-135
|מכבי חולון
|-
|מכבי תל אביב
|58-98
|הפועל אריה תל אביב
|-
|הפועל עפולה יזרעאל
|97-56
|הפועל גליל עליון
|-
|אליצור פתח תקווה
|81-48
|בית"ר תל אביב
|-
|הפועל מעגן מיכאל
|97-64
|הפועל חיפה
|-
|הפועל חולון
|72-84
|הפועל גבעתיים
|-
|הפועל ירושלים
|70-83
|הפועל שער הנגב
|-
|מכבי נתניה
|69-64
|מכבי דרום תל אביב
|-
|הפועל נהריה
|56-78
|הפועל קריית חיים
|-
|הפועל איתן גבת
|78-80
|הפועל דגניה ב'
|}

== שמינית הגמר ==
{| class="wikitable"
!קבוצה א'
!תוצאה
!קבוצה ב'
|-
|הפועל ירושלים
|76-77
|מכבי חיפה
|-
|מכבי תל אביב
|72-109
|מכבי רמת גן
|-
|הפועל תל אביב
|72-114
|הפועל קריית גת/אשקלון
|-
|הפועל עפולה יזרעאל
|64-78
|הפועל חולון
|-
|בית"ר תל אביב
|60-84
|מכבי דרום תל אביב
|-
|הפועל גליל עליון
|82-98
|הפועל איתן גבת
|-
|הפועל רמת גן
|86-93
|הפועל גן שמואל
|-
|הפועל חיפה
|84-106
|הפועל נהריה
|}

== רבע הגמר ==
{| class="wikitable"
!קבוצה א'
!תוצאה
!קבוצה ב'
|-
|מכבי תל אביב
|70-97
|הפועל גליל עליון
|-
|הפועל רמת גן
|70-100
|בית"ר תל אביב
|-
|הפועל תל אביב
|95-105
|הפועל חיפה
|-
|הפועל עפולה יזרעאל
|62-104
|הפועל ירושלים
|}

== חצי הגמר ==
{| class="wikitable"
!קבוצה א'
!תוצאה
!קבוצה ב'
!קלעים מובילים
|-
|הפועל רמת גן
|86-107
|הפועל תל אביב
|סטיב קפלן 32 / פיני חוזז 24
|-
|מכבי תל אביב
|74-119
|הפועל עפולה יזרעאל
|מיקי ברקוביץ' 29 / צ'ט נלסון 28
|}

== הגמר ==
מכבי תל אביב זכתה בתואר ה-19 בתולדותיה.

== קישורים חיצוניים ==
*אלישע שוחט, ספר הכדורסל הישראלי, [https://www.yumpu.com/ar/document/read/61848121/-/116 עמודים 223-224]
*[https://www.youtube.com/watch?v=xBLo0wv9JZI גמר גביע המדינה 1982, מכבי תל אביב - הפועל רמת גן 77:90] ערוץ היוטיוב של מכבי תל אביב

== הערות שוליים ==

קטגוריה:1981 בישראל: ספורט
קטגוריה:1982 בישראל: ספורט
קטגוריה:תחרויות כדורסל ב-1981
קטגוריה:תחרויות כדורסל ב-1982
קטגוריה:עונות בגביע המדינה בכדורסל
לומייה

לומייה (בצרפתית: Lomié) היא עיירה בקמרון שנמצאת באזור המזרח.

== גאוגרפיה ==
לומייה ממוקמת כ-160 ק"מ מבירת האזור ברטואה וכ-250 ק"מ מבירת המדינה יאונדה. בנוסף העיירה נמצאת כ-190 ק"מ מהגבול של קמרון עם הרפובליקה המרכז-אפריקאית, כ-111 ק"מ מהגבול של קמרון עם הרפובליקה של קונגו וכ-115 ק"מ מהגבול של קמרון עם גבון.

== תנועה ותחבורה ==
לומייה ממוקמת ליד הכביש האזורי P6.

== כלכלה ==
בעבר רוב העבודות בעיירה היו קשורות לתעשיית הייעור. כיום, בלומייה יש פרויקט גדול לכריית קובלט ואבץ. הפרויקט מתוכנן ומבוצע על ידי חברת הכרייה GEOVIC.

== תיירות ==
יש מספר מבנים היסטוריים בלומייה, הקשורים לשלטון הגרמני והשלטון הצרפתי על קמרון. מבנים אלו כוללים את ביתו של המנהל האזרחי הראשי, בית כלא, בית משפט וסניף דואר.

== קישורים חיצוניים ==

* 
<div class="mw-content-ltr">
* Mail & Guardian Online article: [http://www.mg.co.za/articlePage.aspx?articleid=237211&area=/insight/insight__africa/ For Cameroon's pygmies, no forest is impenetrable enough]
* [https://web.archive.org/web/20041016081106/http://cghall74.tripod.com/lomie1.htm Pictures of Lomié]
</div>

== הערות שוליים ==

קטגוריה:קמרון: ערים
אירגסמצ'ה

אירגסמצ'ה (בהונגרית: Iregszemcse) הוא כפר במחוז טולנה שבמרכז הונגריה.

==יהודי אירגסמצ'ה==
לא ידוע הרבה על יהודי הכפר. במפקד קהילות הונגריה נכתב שהיו במקום 95 יהודים, בהם רופא, וטרינר וכמה בעלי אחוזות. יהודי העיר נשלחו למחנה ההשמדה אושוויץ בשנת 1944.

==לקריאה נוספת==
*פנקס הקהילות הונגריה, יוסף שוויצר, עמוד 152
*איראג-סאמצ'א, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 30. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

==קישורים חיצוניים==

* 

קטגוריה:הונגריה: כפרים
קטגוריה:קהילות יהודיות שהושמדו בשואה
קטגוריה:קהילות יהודיות בהונגריה
שיכון ופיתוח

שיכון ופיתוח לישראל בע"מ, בקיצור "שו"פ", הייתה חברה ציבורית לבנייה (דירות, מגרשים לבנייה עצמית, מרכזים מסחריים ומבני תרבות) באזורי פיתוח ובשכונות חדשות בכל רחבי ישראל. החברה הופרטה ונמכרה לחברת "אזורים".
==היסטוריה==
החברה נוסדה על ידי חברת עמידר בעקבות החלטת ועדת השרים לענייני כלכלה מפברואר 1961 כזרוע ביצועית של משרד השיכון. מימון פעולות החברה נועדה לבוא מהון עצמי, הון פרטי ותמיכה ממשלתית. נבנו דירות לעולים ולזוגות צעירים. במקור הייתה כוונה להשכיר את הדירות להפריש חלק מן השכירות עבור קניה עתידית. אולם, עקב הדרישה הרבה לקנייה מיידית של הדירות, השתנה אופי המסירה לזכאים.

בסוף שנת 1985 דרש מרכז הקבלנים את מכירת החברה, בטענה שהיא מוכרת דירות מתחת למחירי השוק ויוצרת בכך תחרות בלתי-הוגנת.

בשנת 1995 רכשה חברת אזורים יחד עם החברה לישראל וקרן רנסאנס של איש העסקים צ'ארלס ברונפמן את חברת "שיכון ופיתוח" מידי מדינת ישראל במכרז. בשנת 1998 רכשה אזורים את חלקם של שותפיה, ומיזגה את אזורים ו"שיכון ופיתוח" לחברה אחת.

==קישורים חיצוניים==
* 
* 
* 

==הערות שוליים==

קטגוריה:חברות נדל"ן ובנייה ישראליות
קטגוריה:חברות ממשלתיות בישראל
קטגוריה:ישראל: דיור ציבורי
קטגוריה:חברות שנסחרו בבורסה לניירות ערך בתל אביב
קטגוריה:ישראל: חברות שהוקמו ב-1961
משפחת טקאדלצ'ק

שמות בני משפחת טקאדלצ'ק בקיר הכבוד בגן חסידי אומות העולם
יאן ואנה טקאדלצ'ק ובנם בוהומיל (בצ'כית: Tkadleček, Jan, Anna & Bohumil) הם זוג ובנם מצ'כיה, שהוכרו כחסידי אומות העולם, לאחר שהצילו אב ובנו בתקופת השואה על ידי מתן מסתור עד סוף מלחמת העולם השנייה.

== פעילות בתקופת השואה להצלת יהודים ==
יאן טקאדלצ'ק התגורר עם אשתו ובניו בזלין בדרום מורביה, והיה בעליו של מפעל לעץ בכפר.  

אריך קולקה ובנו אוטו דב בן ה-12 הצליחו לברוח בעת שהועברו ברכבת דחוסה מאושוויץ למאוטהאוזן. הם הסתתרו תחילה יחד אצל מכר של אריך, רופא השיניים בשם יאנסה פרמיסל. לאחר מכן קיבלו מסתור אצל מכר של אריך, בשם  וצלב יורן. אריך השאיר ברשותו את בנו אוטו והמשיך למקום מסתור חדש, בעליית הגג בביתו של קארל פרידל. כעבור חודשיים נאלץ לחפש מקום מסתור חדש. הוא יצר קשר עם ידיד נוסף מהעיר זלין בשם יאן טקאדלצ'ק. יאן ואשתו אנה נענו לבקשתו למקום מסתור מפני הנאצים. אריך הוחבא בעליית הגג של מפעל העצים שניהל יאן. יאן דאג להשיג עבורו מסמכים מזויפים ורשם אותו כעובד במפעל. כאשר התגברו חיפושי הגסטפו בכפר שבו הסתתר אוטו, בנו של אריך, הציע יאן ללא היסוס להביאו לביתם. שני הבנים של יאן ואנה, בוהומיל וג'קוב, ליוו את אוטו בבטחה לביתם. אנה דאגה לספק מזון לאריק ולאוטו, וכך נשארו האב ובנו אצל משפחת טקאדלצ'ק עד סיום המלחמה.

== לאחר המלחמה ==
ב-2 במאי 1945 שוחררה זלין מהנאצים, ואריק ואוטו נפרדו ממציליהם.

אריך קולקה ובנו אוטו עלו לישראל בשנת 1949, והמשיכו לשמור על קשר עם הזוג טקאדלצ'ק והתכתבו עמם. הבן בוהומיל הוזמן לבקר בישראל ואף שמר בהמשך על קשר חברי חם עם אוטו קולקה.

==הכרה והנצחה==
ב-2 בינואר 1969 הכיר "יד ושם" בזוג טקאדלצ'ק ובנם בוהומיל כחסידי אומות העולם. הטקס התקיים בסטוקהולם, שוודיה. שמם נחקק על קיר הכבוד בגן חסידי אומות העולם ביד ושם. אריך קולקה ובנו אוטו דב קולקה שתלו עץ לכבודם ב-28 בפברואר 1982.

== לקריאה נוספת ==
קולקה, דב. נופים ממטרופולין המוות (הוצאת ידיעות ספרים, 2013)

== קישורים חיצוניים ==
* [https://righteous.yadvashem.org/?searchType=righteous_only&language=en&ind=0&itemId=4038791 The Righteous Among The Nations: Tkadleček FAMILY], באתר האינטרנט של "יד ושם"

== הערות שוליים ==

קטגוריה:צ'כים חסידי אומות העולם
NGC 4526

NGC 4526 היא גלקסיית עדשה בקבוצת הכוכבים בתולה, הנמצאת במרחק של כ-48 מיליון שנות אור ממערכת השמש ושייכת לצביר הבתולה. 

== היסטוריה ==
לגלקסיה בהירות נראית מדרגה 9.6 והיא בין הגלקסיות הבהירות שבצביר והבהירה ביותר מבין אלה שלא נכללו בקטלוג מסיה. הגלקסיה התגלתה ב-8 באפריל 1784 על ידי האסטרונום ויליאם הרשל, שכלל אותה ברשימת הערפיליות שפרסם בשנת 1786 תחת הציון I.31, כשהיא מתוארת כבהירה מאוד, מאורכת, בעלת מרכז בהיר מאוד, ובין שני כוכבים בהירים. הוא ציין את מיקומה ביחס לכוכב 31 בבתולה. עשרה ימים מאוחר יותר ציין הרשל ערפילית נוספת בציון I.38 ותיאר אותה כבהירה מאוד, מאורכת מאוד ועם מרכז בהיר מאוד, כאשר מיקומה ניתן ביחס לכוכב 32 בבתולה, ולמעשה במיקום זהה למיקום של I.31. בנו, ג'ון הרשל, צפה בה מספר פעמים והכניס אותה לקטלוג הערפיליות שפרסם בשנת 1833 תחת הציון 1329, כשהיא מתוארת כבהירה מאוד, מאורכת מאוד, בעלת מרכז בהיר מאוד שמתבהר בחדות, וכן ציין שיש שני כוכבים מדרגת בהירות 9-8 ממזרח וממערב לה. הוא הכניס את הגלקסיה גם לקטלוג הכללי של ערפיליות וצבירי כוכבים שפרסם בשנת 1864 תחת הציון GC 3075 ועם אותו התיאור, וציין שהערפיליות שאביו, ויליאם, רשם כ-I.31 וכ-I.38 הן למעשה אותה ערפילית. בשנת 1888 ג'ון דרייר הכניס אותה לקטלוג הכללי החדש, תחת הציון NGC 4526, כאשר היא מתוארת כבהירה מאוד, גדולה מאוד, מאורכת מאוד, בעלת מרכז בהיר מאוד שמתבהר בחדות ובין שני כוכבים מדרגת בהירות 7.

== תצפית ==
הגלקסיה נמצאת בחלקו הדרומי של צביר הבתולה, כ-6.9 מעלות מצפון-מערב לכוכב δ בבתולה, כ-7.7 מעלות ממערב-דרום-מערב לכוכב וינדמיאטריקס וכ-9.3 מעלות מצפון-צפון-מערב לכוכב פורימה. כחצי מעלה מצפון לה נמצאת NGC 4535, כ-0.8 מעלה מדרום מזרח לה נמצאת NGC 4570, מעט יותר ממעלה ממערב-צפון-מערב לה נמצאת M49, כ-2.4 מעלות ממערב-דרום-מערב לה נמצאת NGC 4365, כ- 2.9 מעלות מצפון-צפון-מזרח לה נמצאת NGC 4596 וכ-3.6 מעלות ממזרח-צפון-מזרח לה נמצאת NGC 4698, כולן גלקסיות השייכות גם כן לצביר הבתולה.

== תכונות ==
אורכה הזוויתי של NGC 4526 הוא כ-7.2 דקות קשת, שממרחקה שקול לקוטר של כ-100,000 שנות אור, דומה לקוטר של שביל החלב, אך מסתה מוערכת רק בכ- מסות שמש, כ-3.5% ממסת שביל החלב, כאשר קרוב לשלושה רבעים ממסתה או כ- מסות שמש, היא מסת הכוכבים שבגלקסיה. בדומה לגלקסיות אחרות מסוגה, בגלקסיה יש מעט גז ואבק, ולכן יצירה של כוכבים חדשים מתרחשת בקצב נמוך יחסית שמוערך בכ-3 מאיות של מסת שמש בשנה, או מסת שמש בכ-36 שנים. בהתאם לכך, אוכלוסיית הכוכבים בגלקסיה היא די זקנה וגילה הממוצע מוערך בכ-11 מיליארד שנים והמתכתיות של הכוכבים היא כ-85% מזו של השמש. במרכז הגלקסיה נמצאת דיסקת אבק שרדיוסה הזוויתי כ-15 שניות קשת ששקול לרדיוס של כ-1,200 שנות אור, ונראה שבתוכה עדיין מתרחשת יצירה של כוכבים חדשים. מתנועת החומר מסביב לליבת הגלקסיה נראה שבתוכה נמצא חור שחור על-מסיבי שמסתו כ- מסות שמש. בשנת 1969 זוהתה בגלקסיה סופרנובה שבהירותה הנראית הגיעה לדרגה 16 וקיבלה את הציון SN1969E. בשנת 1994 זוהתה בגלקסיה סופרנובה נוספת מסוג Ia שהגיעה בשיאה לדרגת בהירות 15 וקיבלה את הציון SN1994D. ככל הנראה היא נוצרה מננס לבן, שהיה מורכב מפחמן ומחמצן, וספח מסה מכוכב שכן עד שמסתו חצתה את גבול צ'נדראסקאר.

==קישורים חיצוניים==

* 

==הערות שוליים==

קטגוריה:גלקסיות עדשה
קטגוריה:קבוצת הכוכבים בתולה
קטגוריה:צביר הבתולה
קטגוריה:הקטלוג הכללי החדש
מוריס גיב

מוריס ארנסט גיב (באנגלית: Maurice Gibb; 22 בדצמבר 1949 – 12 בינואר 2003) היה מוזיקאי, זמר, פזמונאי ומפיק מוזיקלי בריטי, שזכה לתהילה כחבר להקת הבי ג'יז. על אף שאחיו הבכור בארי גיב ואחיו התאום רובין גיב היו הזמרים הראשיים של הלהקה, ברוב אלבומיהם נכללו לפחות שיר אחד או שניים המציגים את שירתו הראשית של מוריס, כולל "Lay It on Me", "Country Woman" ו-"On Time".

== ביוגרפיה ופעילות ==
מוריס גיב נולד בדאגלס. הוא אחיו הצעיר של בארי גיב, אחיו הגדול של אנדי גיב, ואחיו התאום של רובין גיב, אשר צעיר ממנו ב-35 דקות. הוא התחיל את קריירת המוזיקה שלו בשנת 1955 במנצ'סטר שבאנגליה, והצטרף ללהקת Rattlesnakes, שהפכה מאוחר יותר ל-Bee Gees בשנת 1958 כאשר הם עברו לאוסטרליה. הם חזרו לאנגליה, שם זכו לתהילה עולמית. היה נשוי לכוכבת הפופ, לולו הבריטית.

== מותו ==
מוריס התמוטט ב-9 בינואר 2003. הוא הובהל לבית חולים ועבר ניתוח בטן, הוא אושפז במצב קריטי אך יציב במשך שלושה ימים אך נפטר מהתקף לב ב-12 בינואר 2003. הרופאים קבעו את מותו בבית חולים בבוקר של אותו יום. בעקבות מותו הבלתי צפוי של גיב בשנת 2003, בנו אסף את הפרס שלו בארמון בקינגהאם בשנת 2004.

== קישורים חיצוניים ==

* 
* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:זמרים בריטים
קטגוריה:זמרים-יוצרים בריטים
קטגוריה:פזמונאים בריטים
קטגוריה:מפקדים במסדר האימפריה הבריטית
קטגוריה:גיטריסטים בריטים
קטגוריה:מפיקים מוזיקליים בריטים
קטגוריה:גיטריסטי רוק
קטגוריה:זמרי טנור
קטגוריה:זמרי רוק בריטים
קטגוריה:זמרי פופ בריטים
קטגוריה:בריטים שנולדו ב-1949
קטגוריה:בריטים שנפטרו ב-2003
יום הגנת הפרטיות

יום הגנת הפרטיות הבינלאומי (באנגלית: Data Privacy Day; ידוע באירופה כיום הגנת המידע) חל ב-28 בינואר מדי שנה. זהו מועד בינלאומי המצוין במדינות רבות בעולם ובהן, ארצות הברית, קנדה, ישראל, הודו ו-47 מדינות באירופה. מטרת היום היא העלאת המודעות וקידום ההגנה על הזכות לפרטיות ועל המידע האישי במרחב הדיגיטלי.

יום הגנת הפרטיות הבינלאומי נועד להעלות את המודעות של ארגונים, חברות, עסקים ואזרחים לזכות לפרטיות ולהגנה על מאגרי מידע אישי, לחשיבותה של הזכות וההגנה עליה, וכן לחובות ולזכויות החלות ביחס לגורמים השונים במשק. במסגרת זו, ביום זה נערכות פעילויות הסברה שונות, מתפרסמים מדריכים והמלצות, ונערכים אירועים ודיונים בפורומים שונים במטרה להעלות את מודעות הנושא לסדר היום הציבורי ולקדם את תחום הגנת הפרטיות. הפעילות הבינלאומית מהווה פוטנציאל והזדמנות לשיתופי פעולה בקרב מגזרים שונים, ממשלה, תעשייה, אקדמיה, ארגוני מגזר שלישי, אנשי מקצוע בתחום הפרטיות ואנשי חינוך.

היום צוין לראשונה בשנת 2007 על ידי מועצת אירופה, לציון יום החתימה על אמנת שטרסבורג (שנת 1981) שמסדירה היבטים שונים של עיבוד אוטומטי של מידע אישי.

== ארגונים ורשויות המציינים את יום הגנת הפרטיות הבינלאומי ==
בין הארגונים והרשויות הזרות המציינים יום זה נמנים נציבות המידע הבריטית, נציבות הגנת הפרטיות של קנדה, הרשות להגנת הפרטיות של קליפורניה, אוניברסיטת קרנגי מלון, אוניברסיטת ג'ורג'טאון, נציבות הסחר הפדרלית (FTC), רשות התקשורת הפדרלית (FCC), לשכת החקירות הפדרלית (FBI), פרקליטות מדינת ניו יורק, מועצת ביטחון המידע של הודו ועוד.

בישראל מצוין היום בדרכים שונות, ביניהן במסגרת פעילויות הסברה שמקיימת הרשות להגנת הפרטיות. במסגרת זו, מפרסמת הרשות ביום זה מידע ומדריכים לציבור למען הגברת המודעות וההיכרות עם הזכות לפרטיות והזכויות המעוגנות בהוראות הדין הישראלי, וכן המלצות שונות לשמירה על הפרטיות במרחב הדיגיטלי.

== ראו גם ==
* חוק הגנת הפרטיות

== קישורים חיצוניים ==
#[https://www.gov.il/he/departments/topics/international_privacy_day יום הגנת הפרטיות הבינלאומי] באתר הרשות להגנת הפרטיות
#[https://www.gov.il/he/departments/the_privacy_protection_authority אתר הרשות להגנת הפרטיות]
# [https://www.gov.il/he/Departments/General/your_privacy הפרטיות שלך. הזכות שלך.], באתר הרשות להגנת הפרטיות
# [https://www.gov.il/he/departments/general/podcast_ppa הסכת (פודקאסט) "פרטיות העתיד"], באתר הרשות להגנת הפרטיות
#[https://www.gov.il/he/Departments/Guides/apps_guide מדריך לשמירה על הפרטיות ברשתות החברתיות], באתר הרשות להגנת הפרטיות
#[https://www.gov.il/he/departments/general/work_fqa_security_camera מצלמות מעקב במקום העבודה – שאלות ותשובות], באתר הרשות להגנת הפרטיות
#[https://www.gov.il/he/departments/topics/guidelines_of_databases_registrar הנחיות הרשות להגנת הפרטיות], באתר הרשות להגנת הפרטיות
#[https://www.gov.il/he/Departments/news/smart_city_ppa מדריך הגנת הפרטיות לעיר החכמה], באתר הרשות להגנת הפרטיות

==הערות שוליים==

קטגוריה:אירועים בחודש ינואר
קטגוריה:פרטיות
קטגוריה:ימי מודעות
קטגוריה:מועדים בין-לאומיים
קטגוריה:אבטחת מידע
אולדסמוביל אינטריגו

אולדסמוביל אינטריגו (באנגלית: Oldsmobile Intrigue) היא מכונית משפחתית גדולה מתוצרת חטיבת הרכב אולדסמוביל בקונצרן הרכב האמריקאי ג'נרל מוטורס, אשר יוצרה בין השנים 1997–2002.

=="אולדסמוביל אינטריגו"==
* דגם ה"אולדסמוביל אינטריגו" הוצג לראשונה ב-5 במאי 1997.
* הרכבים מדגמי "אולדסמוביל אינטריגו" שיוצרו בשנת 1997 נרשמו כדגמי שנת המודל 1998.
* 4 דלתות.
* 5 נוסעים.
* מנוע קדמי רוחבי.
* 2 כריות אוויר קדמיות.
* מערכת שמע - 6 רמקולים.
* בקרת אקלים אוטומטית ב-2 אזורים
* תאוצה בין 0–100 קמ"ש היא 8.0 שניות (מנוע 3,791 סמ"ק).
===דרגות גימור "אולדסמוביל אינטריגו"===
* "GX" (דגם בסיסי).
* "GL".
* "GLS".

== תמונות ==
<gallery mode="packed" heights="90">
קובץ:OLDS-Intrigue.jpg | "אולדסמוביל אינטריגו"
קובץ:2000 Oldsmobile Intrigue GL rear right (low res).jpg | "אולדסמוביל אינטריגו"
קובץ:Oldsmobile Intrigue.jpg | "אולדסמוביל אינטריגו"
קובץ:Intrigue.jpg | "אולדסמוביל אינטריגו"
קובץ:Oldsmobile Intrigue.JPG | "אולדסמוביל אינטריגו"
קובץ:'98-'02 Oldsmobile Intrigue.jpg | "אולדסמוביל אינטריגו"
</gallery>

==ראו גם==
* אולדסמוביל
* אולדסמוביל אלרו
* ג'נרל מוטורס

==קישורים חיצוניים==

* [http://www.gm.com/owner-assistance/oldsmobile.html אתר אולדסמוביל]

==הערות שוליים==

קטגוריה:דגמי מכוניות שהושקו ב-1997
קטגוריה:מכוניות משפחתיות גדולות
קטגוריה:מכוניות אמריקאיות
אינטריגו
גביע המדינה בכדורסל 1982/1983

גביע המדינה בכדורסל לעונת 1982/1983 היא התחרות ה-23 מאז היווסדו של המפעל.

מכבי תל אביב זכתה בגביע המדינה ה-20 בתולדותיה, לאחר ניצחון בגמר על הפועל תל אביב.

== סיבוב ראשון ==
{| class="wikitable"
!קבוצה א'
!תוצאה
!קבוצה ב'
|-
|הפועל רמת גן
|50-58
|הפועל עפולה יזרעאל
|-
|מכבי פתח תקווה
|61-66
|הפועל איתן גבת
|-
|בית"ר תל אביב
|61-64
|מכבי קריית מוצקין
|-
|מכבי תל אביב
|62-109
|מכבי נתניה
|-
|הפועל תל אביב
|61-101
|אליצור נתניה
|-
|הפועל חולון
|65-126
|מכבי חולון
|-
|בית"ר ירושלים
|65-73
|מכבי טבריה
|-
|מכבי רמת גן
|64-102
|אליצור פתח תקווה
|-
|הפועל גליל עליון
|75-110
|הפועל ירושלים
|-
|הפועל עפולה/ העמק
|71-116
|הפועל שער הנגב
|-
|הפועל חיפה
|76-100
|הפועל נהריה
|-
|אליצור תל אביב
|84-95
|הפועל גבעת ברנר/נס ציונה
|-
|הפועל גן שמואל
|69-91
|הפועל קריית גת
|-
|מכבי חיפה
|74-92
|הפועל גבעתיים
|-
|הפועל דגניה ב
|83-87
|הפועל אריה תל אביב
|-
|הפועל קריית חיים
|54-84
|א.ס אור יהודה
|}

== שמינית הגמר ==
{| class="wikitable"
!קבוצה א'
!תוצאה
!קבוצה ב'
|-
|מכבי תל אביב
|87-99
|הפועל חולון
|-
|הפועל עפולה/ העמק
|81-85
|מכבי רמת גן
|-
|הפועל תל אביב
|75-85
|הפועל גליל עליון
|-
|מכבי פתח תקווה
|79-84
|הפועל דגניה ב'
|-
|הפועל רמת גן
|79-108
|מכבי חיפה
|-
|בית"ר ירושלים
|82-89
|הפועל קריית חיים
|-
|הפועל גן שמואל
|78-87
|הפועל חיפה
|-
|אליצור תל אביב
|79-96
|בית"ר תל אביב
|}

== רבע הגמר ==
{| class="wikitable"
!קבוצה א'
!תוצאה
!קבוצה ב'
|-
|הפועל תל אביב
|87-89
|הפועל רמת גן
|-
|הפועל עפולה/ העמק
|78-93
|הפועל גן שמואל
|-
|מכבי פתח תקווה
|80-100
|בית"ר ירושלים
|-
|מכבי תל אביב
|67-103
|אליצור תל אביב
|}

== חצי הגמר ==
{| class="wikitable"
!קבוצה א'
!תוצאה
!קבוצה ב'
!קלעים מובילים
|-
|מכבי תל אביב
|71-115
|מכבי פתח תקווה
|ארל ויליאמס 34 / שבתאי 24
|-
|הפועל תל אביב
|85-88
|הפועל עפולה/ העמק
|בוב פליישר 23 / אריאל פורת ובועז ינאי 18 כ"א
|}

== הגמר ==
מכבי תל אביב זכתה בתואר ה-20 בתולדותיה.

== קישורים חיצוניים ==
*אלישע שוחט, ספר הכדורסל הישראלי, [https://www.yumpu.com/ar/document/read/61848121/-/120 עמודים 241-242]
*יעקב פתאל, [http://www.jpress.nli.org.il/Olive/APA/NLI_heb/SharedView.Article.aspx?href=DAV%2F1983%2F04%2F15&id=Ar01615&sk=8E281FCF מכבי זכתה בגביע], דבר, 15 באפריל 1983
*[https://www.youtube.com/watch?v=khU3dTJOWP0 גמר גביע המדינה 1983, דרבי: מכבי תל אביב - הפועל תל אביב 94:99], ערוץ היוטיוב של מכבי תל אביב

== הערות שוליים ==

קטגוריה:1982 בישראל: ספורט
קטגוריה:1983 בישראל: ספורט
קטגוריה:תחרויות כדורסל ב-1982
קטגוריה:תחרויות כדורסל ב-1983
קטגוריה:עונות בגביע המדינה בכדורסל
אליוט וסמיה

אליוט וסמיה (בצרפתית: Eliot Vassamillet, נולד ב-29 בדצמבר 2000) הוא זמר בלגי, נציג בלגיה באירוויזיון 2019 בתל אביב, ישראל. וסמיה נבחר לייצג את בלגיה באירוויזיון באמצעות ועדה מיוחדת פנימית של רשות השידור הבלגית-ולונית (שהגיע תורה לייצג את בלגיה באירוויזיון). שירו "Wake Up" נכתב על ידי פייר דומולין, שכתב את השיר "City Lights" שביצעה בלאנש באירוויזיון 2017 והגיע למקום הרביעי.

ב-2018 התקבל וסמיה לעונה ה-7 של "The Voice Belgique", הגרסה הבלגית של "The Voice", והודרך על ידי הזמר הצרפתי סלימאן נבצ'י .

== קישורים חיצוניים ==

== הערות שוליים ==

קטגוריה:משתתפי אירוויזיון 2019
קטגוריה:זמרים בלגים
קטגוריה:נציגי בלגיה באירוויזיון
קטגוריה:משתתפי The Voice
קטגוריה:בלגים שנולדו ב-2000
צ'וקבאומאן

צ'וקבאומאן (בהונגרית: Csokvaomány) הוא כפר בנפת אוזד שבמחוז בורשוד-אבאוי-זמפלן שבצפון הונגריה.

כמו ביישובים רבים באירופה גם אוכלוסיית צ'וקבאומאן נמצאת בירידה. כך, בשנת 1990 חיו בכפר 1,103 תושבים ובשנת 2022 רק 787 תושבים.

==יהודי צ'וקבאומאן==
לא ידועים הרבה פרטים על היהודים בכפר מלבד עדויות למספר היהודים שהתגוררו בה. 
{| class="wikitable"
! שנה
! כמות יהודים
! כלל האוכלוסייה
|-
|1840
|10
|
|-
|1880
|26
|863
|-
|1910
|28
|
|-
|1920
|19
|
|-
|1930
|23
|
|-
|1941
|19
|1,468
|-
|1944
|85
|
|-
|}
תושבים יהודיים מהכפר נרצחו בשואה ומונצחים באנדרטה באוזד.
בעיר היה בית קברות יהודי שנהרס

==לקריאה נוספת==
*פנקס הקהילות הונגריה, עמוד 499–500
*אומאן'-צ'וקוא, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 17. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות שהושמדו בשואה
קטגוריה:מחוז בורשוד-אבאוי-זמפלן
קטגוריה:יישובים שהוקמו ב-1943
אלאפ

אלאפ (בהונגרית: Alap) הוא כפר בנפת שארבוגרדי שבמחוז פייר במרכז הונגריה.

כמו ביישובים רבים באירופה גם אוכלוסיית אלאפ נמצאת בירידה. כך, בשנת 1990 חיו בכפר 2,116 תושבים ובשנת 2022 רק 1,848 תושבים

==קהילה יהודית==
בכפר חיה קהילה יהודית קטנה. בשנת 1944 מנתה הקהילה 16 יהודים להם בית כנסת ובית עלמין. יהודי הקהילה נשלחו לגטאות שונים ובסופו של דבר נלקחו למחנה ההשמדה באושוויץ.

== ילידי המקום ==
* פרנץ סיקיי, במקור שלזינגר עד 1882 (בהונגרית: Székely Ferenc; אלאפ, 9 בינואר 1858 – אופטיה, 11 באפריל 1936) היה בנקאי יהודי-הונגרי, מומחה לכלכלה, יועץ חצר מלכותי, מנהיג הקהילה היהודית של פשט.

==לקריאה נוספת==
*פנקס הקהילות הונגריה, יוסף שוויצר, עמוד 521
*אלאפ, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 31. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

==קישורים חיצוניים==

* 

==הערות שוליים==

קטגוריה:קהילות יהודיות בהונגריה
קטגוריה:הונגריה: כפרים
קטגוריה:קהילות יהודיות שהושמדו בשואה
העמק של הטירנוזאורוס רקס

העמק של הטירנוזאורוס רקס (באנגלית: Valley of the T. rex) היא תוכנית טלוויזיה תיעודית שהציגה מחקר פלאונטולוגי. התוכנית, בת 50 הדקות, שודרה בערוץ דיסקברי ב-10 בספטמבר 2001.

==התוכנית==
התוכנית דמתה לפורמט הסדרה "פלאווורלד". היא מתמקדת במחקריו של הפלאונטולוג האמריקאי ג'ק הורנר, היועץ המדעי של סדרת סרטי "פארק היורה", אשר טוען שהטירנוזאורוס היה אוכל נבלות ולא טורף פעיל, כפי שהוא מוצג תמיד. היא מלווה בשחזור של חיי הטירנוזאורוס מסוף הקרטיקון שנערכו במחשב. חלק מהטעים מוצגים מתוך התוכנית "כשהדינוזאורים שוטטו באמריקה".

הורנר הציג מאובנים של עצמות טירנוזאורוס, שנלקחו מתצורת הל קריק שבמונטנה והסביר מדוע לא עזרו לטירנוזאורוס להתנהל כצייד פעיל: הוא היה בעל זרועות קצרות וגמדיות שלא עזרו לתפוס או להרוג טרף וייתכן שאף נעלמו בתוך רקמות שרירים. הם גם לא יכלו לעזור לבעליהם לקום אם נפל. הרגליים היו בעלות ירך הגדול מהשוקה, דבר שהיה אמור להתרחש להפך כדי לסייע לבעליו לרוץ במהירות, בדומה לטורפים אחרים מהאזור כמו הדיינוניכוס והזאורורניתולסט. הוא היה בעל אזור המיועד לסייע בהרחה הרבה יותר מאשר בראייה ובנוסף הלסתות היו חזקות עם שיניים מוחצות בדומה לצבועים המודרניים ששוברים עצמות, אך בניגוד לטורפים גדולים כמו אריות, להם שיניים הנועדות בעיקר לחיתוך חד.

הורנר מציג את הטירנוזאורוס כיצור איטי שהתבסס על גנבת מזון לטורפים אחרים כמו לרפטורים וייתכן שהיה בעל עור פנים וצוואר חשוף בצבע אדום (בדומה לעוזניית הנגב) והיה שואג ומבריח את הבעלים של הטרף.

===ביקורת===
על תוכנית זו ועל הורנר נמתחה ביקורת רבה ממדענים אחרים שטענו שהטירנוזאורוס דווקא כן היה צייד פעיל. הם טוענים שאזור הראייה שלו היה גדול מאוד, בדומה למיני טורפים אחרים ושהריח היה רק אמצעי עזר למציאת מזון, שעצמות הירך הגדולות לא מונעות מבעליהם להיות מהיר (כך נראות עצמות הסוסיים) ושהלסת החזקה נועדה לנשוך ולהרוג דינוזאורים גדולים ולא לפצח עצמות. גם ההשוואה לצבועים נראית תמוהה מאחר שצבועים הם ציידים לא פחות מאוכלי נבלות. הוכחה נוספת לכך שהטירנוזאורוס היה צייד היא מעצמות טריצרטופס ואדמונטוזאורוס שנמצאו ועליהם סימני נשיכה, אך התברר שפרטים אלה המשיכו לחיות, כך שהטירנוזאורוס לא הרג אותם אך כן ניסה להרוג.

== קישורים חיצוניים ==

קטגוריה:ערוץ דיסקברי
קטגוריה:סרטי תעודה על דינוזאורים
האן וואנג-סונג

האן וואנג-סונג (בקוריאנית: 한광성; נולד ב-11 בספטמבר 1998) הוא כדורגלן צפון קוריאני המשחק בעמדת החלוץ.

==קריירת מועדונים==
וואן-סונג התחיל את הקריירה שלו בקבוצת הכדורגל פיוניאנג סיטי מליגת העל של קוריאה הצפונית. ב-10 במרץ 2017 חתם בקליארי מהסרייה א'. ב-2 באפריל, הוא ערך את הופעת הבכורה שלו בקבוצה, ובכך הפך לצפון קוריאני הראשון בסרייה א'. שבוע לאחר מכן, הבקיע האן את שער הבכורה שלו בקבוצה בהפסד 3-2 נגד טורינו. ב-13 באפריל האריך את חוזהו בקבוצה עד שנת 2022.

ב-7 באוגוסט 2017 הושאל לפרוג'ה מהסרייה ב'. ב-27 באוגוסט הבקיע שלושער בניצחון 1-3 נגד וירטוס אנטלה. ב-1 בפברואר 2018 חזר לקליארי.

ב-15 באוגוסט 2018 הושאל בשנית לפרוג'ה.

ב-3 בספטמבר 2019, הושאל ליובנטוס והצטרף לקבוצה הצעירה מהסרייה ג'.

ב-2 בינואר 2020, יובנטוס רכשה את כרטיס השחקן של הקבוצה תמורת 3.5 מיליון אירו, אך כעבור חמישה ימים חתם בא-דוחייל מליגת העל הקטרית תמורת 5 מיליון אירו.

באוגוסט חתם במועדון ספורט 25 באפריל.

===היעלמותו של האן===
ב-29 בספטמבר 2020, פרסם האו"ם כי העברתו של האן לא-דוחייל, היא הפרה של הסנקציות שהוטלו על קוריאה הצפונית ועל השחקן לחזור למולדתו ולמעשה נאלם מהרדאר.

בנובמבר נראה לראשונה אחרי 3 שנים במדי נבחרת קוריאה הצפונית במשחק נגד . כעבור זמן קצר פורסם שהוא נאלץ להישאר באחת השגרירויות שנמצאת בעיר באירופה ששמה לא פורסם בגלל הפסקת הטיסות למדינה עקב התפרצות מגפת הקורונה בקוריאה הצפונית.

==קריירה בינלאומית==
האן שיחק בצעירותו בכל נבחרות הנוער של קוריאה הצפונית. ב-6 ביוני 2017 ערך את הופעת הבכורה שלו בנבחרת הבוגרת בתיקו 2-2 נגד . וואנג-סונג השתתף עם הנבחרת בגביע אסיה בכדורגל 2019.

==קישורים חיצוניים==

==הערות שוליים==

קטגוריה:כדורגלנים צפון קוריאנים
קטגוריה:חלוצי כדורגל צפון קוריאנים
קטגוריה:כדורגלני קליארי
קטגוריה:כדורגלני פרוג'ה
קטגוריה:כדורגלני א-דוחייל
קטגוריה:כדורגלני גביע אסיה 2019
קטגוריה:ספורטאים זרים באיטליה
קטגוריה:ספורטאים זרים בקטר
קטגוריה:צפון קוריאנים שנולדו ב-1998
דב זוכובסקי

הרב חיים דב זוכובסקי (כונה: ר' בערל יאנובר; 1898 – 1960) היה משגיח בישיבת כנסת ישראל (סלבודקה) בליטא ובישיבת לומז'ה בפתח תקווה. היה אחת מהדמויות שקישרו בין עולם ישיבות המוסר המזרח אירופאי שנגדע לבין ישיבות המוסר המתחדשות בארץ ישראל.

==ביוגרפיה==

נולד בעיר יאנובה שבליטא, בנו של אלתר משה יוסף זוכובסקי. למד בישיבת כנסת ישראל בסלבודקה. באמצע שנות ה-30 נישא לרבקה פרוסקין, בתו של הרב פסח פרוסקין, רבה של קוברין וראש הישיבה בקוברין. הוא התמנה למשגיח בישיבת כנסת ישראל בסלבודקה וכיהן בה עד עלייתו לארץ ישראל.

בשנת 1944 התמנה למשגיח של ישיבת לומז'ה.<ref>ראו: , עמ' 108</ref> הוא החליף את המשגיח הקודם הרב אבא גרוסברד שהתמנה למשגיח של ישיבת פוניבז'. בשנת 1946 חלה, ומאז היה משותק בגופו. התגורר בפתח תקווה. בשנת 1958 הוציא את ספרו "זבד טוב" בענייני קדשים וטהרות וכן מאמרי מוסר ואגדה.

נפטר בשנת 1960 ונקבר בבית הקברות סגולה בפתח תקווה.

בנו הוא הרב נתן זוכובסקי, מרבני דגל התורה. חתנו הרב מרדכי כהן, היה מראשי ישיבת סלבודקה בבני ברק. חתנו הרב מנחם פישל, היה ר"מ במשך למעלה משלושים שנה בישיבת היישוב החדש בתל אביב.

אשתו רבקה היא בת דודה של מאשה הוטנר, אשתו של הרב יצחק הוטנר.

==קישורים חיצוניים==
* [https://forum.otzar.org/viewtopic.php?f=19&t=42317 תולדותיו ותמונתו], בפורום אוצר החכמה
* [http://jpress.org.il/Olive/APA/NLI_Heb/SharedView.Article.aspx?parm=BpeHw1zLH4sEFQJmF1lNW9X6IyqTh%2FYv6bMnPuyiVJjzSgUfvvRJLZlvFbr4o2O1Yw%3D%3D&mode=image&href=SHAR%2f1960%2f08%2f23&page=3&rtl=true ידיעה לזכרו במלאת שבעה] בעיתון שערים
* [https://he.billiongraves.com/grave/חיים-דב-זוכובסקי/10676527 תמונת מצבתו] בבית הקברות סגולה
* [https://tablet.otzar.org/he/book/book.php?book=153731&width=0&scroll=0&udid=0 ספרו זבד טוב] באתר אוצר החכמה

==הערות שוליים==

קטגוריה:בוגרי ישיבת כנסת ישראל (סלבודקה)
קטגוריה:משגיחים בישיבות מזרח אירופה
קטגוריה:משגיחים ישראלים
לה פדררה (קולומביה)

לה פדררה (בספרדית: La Pedrera) היא עיר בקולומביה שנמצאת במחוז אמסונאס.

העיר נמצאת כ-18 ק"מ מהגבול של קולומביה עם ברזיל וכ-155 ק"מ מהגבול של קולומביה עם פרו. העיר נמצאת על גדות הנהר ז'פורה.

הגידולים החקלאיים העיקריים של לה פדררה הם יוקה, בננות, תירס ועצי פרי. תחום פעילות כלכלי נוסף בעיר הוא גידול חיות משק וחזירים.

==קישורים חיצוניים==

==הערות שוליים==

קטגוריה:קולומביה: ערים
לוקאס ג'ייד זומן

לוקאס ג'ייד זומן (באנגלית: Lucas Jade Zumann; נולד ב-12 בדצמבר 2000) הוא שחקן אמריקאי-יהודי. הוא שיחק את מילו בסרט האימה "רוח זדונית 2", את ג'יימי פילדס ב"נשות המאה ה-20" ואת גילברט בליית' ב"אן עם הצמות".

== ביוגרפיה ==
זומן נולד בשכונת רוג'רס פארק בשיקגו. הוא הבכור מבין ארבעה אחים. אימו יהודייה, והוא התחנך בבית ספר עברי.

=== קריירה ===
זומן התגלה לראשונה על ידי סוכן כאשר נבחן לליהוק לתוכנית "Paskal Rudnicke" של דיסני. תפקידו הראשון במשחק היה במחזמר "אוליבר".

התפקיד הגדול הראשון של זומן היה בסרט "רוח זדונית 2", בו שיחק את מילו. לאחר מכן שיחק את ג'יימי פילדס ב"נשות המאה ה-20". תפקידו המשמעותי הראשון היה בתור גילברט בליית' בסדרה "אן עם הצמות" של נטפליקס.

ב-2018 השתתף בסרט הפנטזיה הרומנטית "יום אחרי יום" שבו קיבל תפקיד קטן, הוא שיחק בסרט לצד אנגורי רייס.

== פילמוגרפיה ==
=== קולנוע ===
{| class="wikitable"
|+
!שנה
!סרט
!תפקיד
!הערות
|-
|2015
|רוח זדונית 2
|מילו
|
|-
| rowspan="2" |2016
|Thrill Ride
|הנרי פרי
|
|-
|נשות המאה ה-20 <small>(אנ')</small>
|ג'יימי פילדס
|
|-
|2018
|יום אחרי יום
|ניית'ן
|
|-
| rowspan="2" |2020
|To the Stars
|ג'ף אווינגס
|
|-
|Dr. Bird's Advice for Sad Poets
|ג'יימס וויטמן
|
|}

=== טלוויזיה ===
{| class="wikitable"
|+
!שנה
!סדרה
!תפקיד
!הערות
|-
|2015
|סנס8
|Punk #2
|פרק: "Death Doesn't Let You Say Goodbye"
|-
|2016
|כבאי שיקגו
|לוקאס היקס
|2 פרקים
|-
|2017–2019
|אן עם הצמות
|גילברט בליית'
|תפקיד ראשי (3 עונות); 25 פרקים
|}

== קישורים חיצוניים ==
* [https://www.instagram.com/lucasjzumann/ לוקאס ג'ייד זומן], ברשת החברתית אינסטגרם

קטגוריה:שחקני קולנוע וטלוויזיה יהודים אמריקאים
קטגוריה:שחקנים ילדים אמריקאים
קטגוריה:אמריקאים שנולדו ב-2000
מארק קוקורייה

מארק קוקורייה אי ססטה (בקטלאנית: Marc Cucurella i Saseta; נולד ב-22 ביולי 1998 באלליה שבספרד) הוא כדורגלן ספרדי-קטלאני, המשחק בעמדת המגן השמאלי והקשר במדי צ'לסי ובנבחרת ספרד.

== קריירה ==
קוקורייה נולד וגדל באלליה, כפר בקטלוניה. כילד קטן שיחק כדורגל אולמות, לפני שעבר בגיל שמונה למחלקת הנוער של אספניול שמהעיר ברצלונה, בירת קטלוניה. ב-2012, לאחר שש שנים באספניול, הצטרף לקבוצת הנערים במחלקת הנוער של ברצלונה. בנובמבר 2016 החל
לשחק בקבוצת המילואים של המועדון, ברצלונה אתלטיק, שהייתה אז בליגה השלישית. קוקורייה השתלב בהדרגה בברצלונה ב', ובסיום העונה סייע לה להעפיל לליגה השנייה לאחר ששותף בכל ששת משחקיה בפלייאוף ההעפלה. בנוסף לכך הוא שיחק גם בקבוצת הנוער, עמה זכה באליפות הבית וכן הגיע עמה לרבע גמר ליגת האלופות לנוער באותה עונה.

ב-7 ביולי 2017 חתם על הארכת חוזהו בברצלונה עד 2021, ונקבע לו סעיף שחרור בסכום 12 מיליון אירו. בעונת 2017/2018 הוא שיחק באופן קבוע כמגן השמאלי בברצלונה ב' והשתתף ברוב משחקי הקבוצה במהלך העונה. במקביל, זכה להזדמנות ראשונה בקבוצה הבוגרת של המועדון, כשנכנס כמחליף במשחק גביע המלך נגד מורסיה ב-24 באוקטובר במקום לוקא דין. ב-17 במרץ 2018 הבקיע שער ראשון במדי ברצלונה ב', בתיקו 1-1 מול לורקה. במהלך העונה הופיע ב-37 משחקי ליגה במדי ברצלונה ב', אך לא הצליח למנוע את ירידתה של הקבוצה חזרה לליגה השלישית. בסיום העונה זכתה הקבוצה הבוגרת בגביע המלך, ובזכות הופעתו בסיבוב המוקדם, נזקף תואר זה לזכות קוקורייה.

ב-31 באוגוסט 2018 הושאל קוקורייה למשך עונה אחת לאייבר שמהליגה הראשונה. ב-4 בנובמבר נכנס קוקורייה כמחליף במשחק נגד דפורטיבו אלאבס כאשר קבוצתו בפיגור 1–0. שלוש דקות לאחר כניסתו בישל לז'ואן ז'ורדן את שער השוויון, ובתוספת הזמן השלימה קבוצתו את המהפך וניצחה את המשחק. ב-24 בנובמבר בישל שער במשחק בו ניצחה אייבר את ריאל מדריד בתוצאה 3–0. הייתה זו הפעם הראשונה בהיסטוריה של אייבר שהיא מנצחת את ריאל מדריד. ב-6 בדצמבר הבקיע קוקורייה את שער הבכורה במדי אייבר, בגומלין הסיבוב המוקדם של גביע המלך מול ספורטינג חיחון שהסתיים בתיקו 2–2, אך קבוצתו הודחה מכיוון שהפסידה במשחק הראשון.

בעונת 2019/2020 הושאל קוקורייה לקבוצת חטאפה. בסוף העונה הוא נרכש על ידי הקבוצה והקשר שלו עם ברצלונה נותק.

ב-31 באוגוסט 2021 חתם בברייטון אנד הוב אלביון מהפרמייר ליג לחמש שנים. את משחקו הראשון בברייטון ערך קוקוריה ב-11 בספטמבר, כאשר פתח בהרכב ושיחק 82 דקות לפני שהוחלף בניצחון החוץ 0–1 על ברנטפורד. ב-7 במאי 2022 כבש את שערו הראשון בקבוצה, בניצחון 0–4 על מנצ'סטר יונייטד.

ב-5 באוגוסט 2022 חתם קוקורייה לשש שנים בצ'לסי. כבר למחרת ערך הופעת בכורה בניצחון צ'לסי 0–1 על אברטון.

== תארים ==
;ברצלונה
* הגביע הספרדי: 2017/2018

;נבחרת ספרד
* אליפות אירופה: 2024

== קישורים חיצוניים ==

* 

== הערות שוליים ==

קטגוריה:כדורגלנים ספרדים
קטגוריה:כדורגלנים קטלאנים
קטגוריה:מגני כדורגל ספרדים
קטגוריה:מגני כדורגל קטלאנים
קטגוריה:כדורגלני אייבר
קטגוריה:כדורגלני ברצלונה
קטגוריה:כדורגלני ברצלונה אתלטיק
קטגוריה:כדורגלני חטאפה
קטגוריה:כדורגלני ברייטון אנד הוב אלביון
קטגוריה:כדורגלני צ'לסי
קטגוריה:כדורגלני נבחרת ספרד
קטגוריה:כדורגלנים ספרדים באולימפיאדת טוקיו (2020)
קטגוריה:זוכי מדליית כסף אולימפית ספרדים: כדורגל
קטגוריה:כדורגלני יורו 2024
קטגוריה:ספרדים שנולדו ב-1998
יאני לינונן

יאני לינונן (בפינית: Jani Leinonen, נולד ב-22 במרץ 1978) הוא אמן פיני ופעיל פוליטי. יצירות אמנות שיצר בהן הוא מבקר את תרבות הצריכה באמצעות מותגי חברות זכו לפרסום רב.

==קורות חייו==
לינונן נולד בעיר היווינקה , כ-30 ק"מ מצפון להלסינקי. בשנת 2002 סיים לימודי תואר ראשון באמנות באקדמיה לאמנויות של הלסינקי.

התפרסם לראשונה בשנת 2007 ביצירה בשם "Undress Me" ("הפשט אותי"), בה צייר בגדים על תמונות נשים שנלקחו מתוך מגזינים פורנוגרפיים.

בינואר 2011 התפרסם כמנהיג קבוצה בשם "צבא שחרור המזון". חברי הקבוצה גנבו פסל של הליצן רונלד מקדונלד ממסעדת מקדונלד'ס בהלסינקי, ופרסמו קטעי וידאו באינטרנט בהם הם מביעים ביקורת על חברת מקדונלד'ס ומאיימים "לערוף את ראשו" של הליצן אם החברה לא תשנה את אופי פעולותיה. החברה סירבה "לנהל משא ומתן עם פושעים", ומשטרת פינלנד עצרה את חברי הקבוצה. הם נשפטו וקיבלו קנס של כ-2,000 אירו.

ביוני 2014 פרסם לינונן יצירה בשם "Hunger King" בבודפשט, בה הוא מביע ביקורת על החוק בהונגריה האוסר על חסרי בית לישון במקומות ציבוריים. היצירה מציגה מסעדה עם כניסה אחת לעניים ואחרת לעשירים, ומאפשרת לשלוח מכתבי מחאה לממשלת הונגריה.

בדצמבר 2014 גלריה בטוקיו הסירה יצירות של לינונן בהן השתמש במותגים "הלו קיטי" ו"דורימון" ללא רשות.

בשנת 2015 השתתף בתערוכה בבריטניה בשם "ismaland" שאורגנה על ידי בנקסי.

בינואר 2019 פרצו מהומות ליד מוזיאון חיפה לאמנות, שם הוצגה יצירתו "מק ישו" בה נראית דמותו של רונלד מקדונלד כישו על צלב. מאות מפגינים נוצרים השליכו אבנים על המוזיאון ודרשו להסיר את הפסל. בהפגנה נפצעו שלושה שוטרים לינונן הצהיר כי הוא תומך בחרם אמנותי על ישראל וביקש בעצמו מהמוזיאון להסיר את היצירה.

==קישורים חיצוניים==

* 

== הערות שוליים ==

קטגוריה:אמנים פינים
קטגוריה:פעילים פוליטיים
קטגוריה:פעילי BDS
קטגוריה:פינים שנולדו ב-1978
יאסו

"יָאסוֹ" הוא שיר של הצמד סטטיק ובן-אל תבורי באירוח עדן בן זקן וסטפן לגר. השיר הופץ ב-15 בינואר 2019 ובשבוע הראשון לאחר יציאתו צבר השיר כ-3 מיליון צפיות ביוטיוב. השיר יצא כסינגל השישי מתוך אלבומה הרביעי של בן זקן, חיים שלי.

== תוכן ==
השיר נקרא על שם קריאת השמחה היוונית "יאסו". בשיר מוזכרים מאפיינים מהתרבות והמיתולוגיה היוונית בהם, טברנה, בוזוקי, אוזו, פגסוס, אפרודיטה וכן מנהג שבירת הצלחות . כמו כן מוזכרים מקומות ביוון ובהם, סלוניקי, האולימפוס ומיקונוס.

זה השיר הרביעי של סטטיק ובן אל אשר עוסק בקונספט של מדינה או תרבות מסוימת, אחרי "טודו בום" מברזיל, "נמסטה" מהודו ו"קאוואי" מיפן.

== וידאו קליפ ==
הפקת הקליפ כללה ארבעה סטים, סט לכל אמן, כשהעיצוב יוצר בעבודת יד על ידי אנשי וידאו ארט. מי שביים את הקליפ הוא הבמאי הקבוע של סטטיק ובן אל – רומן בוצ'אצקי. עם יציאתו, גולשים רבים הגיבו כי הקליפ דומה לקליפ לשיר "Taki Taki" של די ג'יי סנייק, סלינה גומז, אוזונה וקארדי בי.

נכון לינואר 2022, מונה הצפיות של הקליפ עומד על כ-30 מיליון צפיות.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי סטטיק ובן-אל תבורי
קטגוריה:שירי עדן בן זקן
קטגוריה:שירי סטפן לגר
קטגוריה:שירים בעברית
קטגוריה:שירים שנכתבו על ידי ג'ורדי
קטגוריה:שירים שנכתבו על ידי סטטיק
קטגוריה:שירים שנכתבו על ידי סטפן לגר
קטגוריה:שירים שהולחנו על ידי ג'ורדי
קטגוריה:שירים שהולחנו על ידי סטטיק
קטגוריה:שירים שהופקו על ידי ג'ורדי
קטגוריה:וידאו קליפים שבוימו על ידי רומן בוצ'אצקי
קטגוריה:שירים על לילות
קטגוריה:שירים על מסיבות
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים שהגיעו למקום הראשון במצעד הרשמי של גלגלצ
קטגוריה:סינגלים בהוצאת Mobile1 Music